Luek Dumanquilas

Ti Luek Dumanquilas (mailetra pay a kas Dumanguilas Bay) ket ti maysa nga ima ti Golpo Moro iti akin-abagatan a bangir ti Peninsula ti Zamboanga iti akinlaud nga isla ti Mindanao iti Filipinas. Daytoy ket bingayan dagiti probinsia ti Zamboanga del Sur iti akindaya ken akin-amianan nga aplaya, ken ti Zamboanga Sibugay iti akinlaud nga aplaya. Ti maysa a di kadawyan a sukog a peninsula a gumay-at iti Punto Flecha ket mangisina daytoy manipud iti Luek Pagadian iti daya, bayat nga iti laud, maikapet ti luek iti Luek Sibuguey babaen ti Lingsat Canalizo a mangisina iti isla ti Olutanga manipud iti nangruna a daga ti Zamboanga. Iti politika, daytoy ket nabingbingay iti pagbaetan dagiti ili ti Zamboanga del Sur iti Margosatubig, Vincenzo Sagun, Lapuyan ken Kumalarang, ken dagiti ili ti Zamboangay Sibugay iti Buug, Malangas ken Alicia.

Ti luek ket ayan ti pakabirukan ti Pantalan ti Malangas, ti punto a paglayagan para iti Malangas Coal Reservation. Daytoy ket ammo para kadagiti adu a parakad iti igid ti baybay ken nabaknang iti dibersidad iti korales ken ikan.
Daytoy ket nairangarangen a kas maysa a nasalakniban a lugar ti baybay nga ammo a kas ti Nasalakniban a Ladawan ti daga ken Ladawan ti baybay ti Luek Dumanquilas idi 1999.

Heograpia 
Sakupen ti kalawa ti Luek Dumanquilas iti agarup a  nga addaan kadagiti kaadalem iti pagbaetan ti . Daytoy ket agarup a  iti kalawa iti sumrekanna iti pagabetan ti Punto Lapat, ti akindaya unay a punto ti Isla Olutanga, ken ti Punto Dumanquilas iti Vincenzo Sagun, ke gumay-at iti agarup a  iti uneg ti daga.

Aglaon ti luek kadagiti nadumaduma a bassit nga isla, ti kadakkelan ket ti Isla Igat a mabirukan iti akindaya a bangir iti ili ti Margosatubig a mangbukel iti akin-laud a pagbeddengan iti bassit a sabangan a tinawtawagan iti Luek Igat. Iti asideg iti sumrekan ti luek, adda dagiti tallo nga isla a kolektibo nga ammo a kas ti Is-isla Cherif nga agtayag iti pagbaetan ti  iti ngato ti pantar ti baybay ken mangbingay ti kanal kadagiti dua a paglasatan. Iti ulo ti luek iti ili ti Kumalarang ket dagiti dua a bassit nga isla nga ammo a kas ti Is-isla Fatima. Iti bangir ti Zamboanga Sibugay ket ti is-isla ti Muda, Dacula ken Paya. Dagiti sabali pay nga isla ket mairaman ti Cabo, Putili, Dayana ken Isla Triton, iti akindaya bangir ti Vincenzo Sagun.

Ti Luek Dumanquilas ket makaawat iti panagayus manipud kadagiti nadumaduma a karayan ken dagiti waig a mairaman ti Karayan Lapuyan, Karayan Kumal ken Karayan Muduing. Daytoy ket makasango kadagiti pangta manipud iti saan a legado a panagkalap ket panagibus iti parakad.

Dagiti nagibasaran 

Dagiti luek ti Filipinas